2001/242/EY: Neuvoston päätös, tehty 19 päivänä maaliskuuta 2001, luvan antamisesta Itävallan tasavallalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin 77/388/ETY 11 artiklasta poikkeavaa toimenpidettä



Virallinen lehti nro L 088 , 28/03/2001 s. 0014 - 0014



Neuvoston päätös, tehty 19 päivänä maaliskuuta 2001, luvan antamisesta Itävallan tasavallalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin 77/388/ETY 11 artiklasta poikkeavaa toimenpidettä (2001/242/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon jäsenvaltioiden liikevaihtoverolainsäädännön yhdenmukaistamisesta - yhteinen arvonlisäjärjestelmä: yhdenmukainen määräytymisperuste 17 päivänä toukokuuta 1977 annetun kuudennen neuvoston direktiivin 77/388/ETY(1) ja erityisesti sen 27 artiklan, ottaa huomioon komission ehdotuksen, sekä katsoo seuraavaa: (1) Direktiivin 77/388/ETY 27 artiklan 1 kohdan mukaisesti neuvosto voi yksimielisesti komission ehdotuksesta antaa jäsenvaltiolle luvan ottaa käyttöön kyseisestä direktiivistä poikkeavia erityistoimenpiteitä veronkannon yksinkertaistamiseksi tai tietyntyyppisten veropetosten ja veron kiertämisen estämiseksi taikka jatkaa tällaisten toimenpiteiden voimassaoloa. (2) Itävallan tasavalta pyysi komission pääsihteeristön 25 päivänä elokuuta 2000 saapuneeksi kirjaamalla kirjeellä lupaa jatkaa direktiivin 77/388/ETY 11 artiklasta poikkeavan toimenpiteen soveltamista. (3) Direktiivin 27 artiklan mukaisesti Itävallan tasavallan pyynnöstä on ilmoitettu muille jäsenvaltioille 4 päivänä joulukuuta 2000 päivätyllä kirjeellä. (4) Poikkeustoimenpiteessä on kyse muualle kuin Itävaltaan sijoittautuneiden verovelvollisten muualla kuin Itävallassa rekisteröidyillä moottoriajoneuvoilla harjoittaman kansainvälisen matkustajaliikenteen verotuksen yksinkertaistamisesta. Arvonlisävero kannetaan rajalla henkilöä ja kilometriä kohden määräytyvän keskimääräisen verotettavan määrän perusteella. (5) Itävallan tasavalta on saanut luvan kyseisen erityistoimenpiteen soveltamiseen 31 päivänä joulukuuta 2000 vuoden 1994 liittymissopimuksen nojalla. (6) Kyseinen erityistoimenpide on direktiivin 77/388/ETY 27 artiklan edellytysten mukainen yksinkertaistamistoimenpide, edellyttäen että sitä sovelletaan kaikkiin samassa tilanteessa oleviin muualle kuin Itävallan tasavaltaan sijoittautuneisiin verovelvollisiin näiden sijoittautumismaasta riippumatta. (7) Mainituilla edellytyksillä olisi annettava lupa, joka on voimassa 31 päivään joulukuuta 2005, jolloin poikkeustoimenpiteen soveltuvuutta voidaan arvioida uudelleen, ON TEHNYT TÄMÄN PÄÄTÖKSEN: 1 artikla Poiketen siitä, mitä direktiivin 77/388/ETY 11 artiklassa säädetään, Itävallan tasavallalle annetaan lupa verottaa 1 päivästä tammikuuta 2001 alkaen 31 päivään joulukuuta 2005 asti muualle kuin Itävaltaan sijoittautuneiden verovelvollisten muualla kuin Itävallassa rekisteröidyillä moottoriajoneuvoilla harjoittamaa kansainvälistä matkustajaliikennettä seuraavin edellytyksin: - Itävallassa tapahtunutta kuljetuksen osuutta verotetaan henkilöä ja kilometriä kohden määräytyvän keskimääräisen määrän perusteella; - järjestelmää on sovellettava kaikkiin muualle kuin Itävaltaan sijoittautuneisiin verovelvollisiin riippumatta maasta, jossa näiden liiketoiminta sijaitsee; - järjestelmään ei saa liittyä verotarkastuksia jäsenvaltioiden välisillä rajoilla. 2 artikla Tämä päätös on osoitettu Itävallan tasavallalle. Tehty Brysselissä 19 päivänä maaliskuuta 2001. Neuvoston puolesta Puheenjohtaja A. Lindh (1) EYVL L 145, 13.6.1977, s. 1. Direktiivi sellaisena kuin se on viimeksi muutettuna direktiivillä 2001/41/EY (EYVL L 22, 24.1.2001, s. 17).